Die Leeu-drietal of M66-groep (Engels: Leo Triplet) is ’n groep sterrestelsels sowat 35 miljoen ligjare van die Aarde af in die sterrebeeld Leeu. Dit bestaan uit die sterrestelsels Messier 65, Messier 66 en NGC 3628. Die tabel onder lys sterrestelsels wat altyd as groeplede geïdentifiseer word in die Nearby Galaxies Catalog, die Lyons Groups of Galaxies (LGG) Catalog, en die groeplyste wat geskep is uit die Nearby Optical Galaxy-monster van Giuricin et al. Sommige van die verwysings wat hier bo genoem is, dui aan een of twee nabygeleë sterrestelsels kan ook lede van die groep wees. NGC 3593 word dikwels, maar nie altyd nie, as ’n lid van die groep geïdentifiseer. Die M96-groep lê fisiek naby die Leeu-drietal. Hierdie twee groepe kan in werklikheid twee dele van ’n veel groter groep wees, en sommige algoritmes identifiseer wel die Leeu-drietal as deel van die M96-groep. Die Leeu-drietal. ’n Amateurfoto van die groep. A. Garcia (1993). "General study of group membership. II – Determination of nearby groups". Astronomy and Astrophysics Supplement. 100: 47–90.